FB ກ່າວວ່າອິດສະລະພາບ ດ້ານສື່ມວນຊົນ ຕົກຕໍ່າລົງ ຢູ່ໃນຫລາຍປະເທດ
ອົງການ Freedom House ກ່າວວ່າ ອີຈິບ ໄທ ຮອນດູຣັສ ຮັງກາຣີ ເກົາຫລີໃຕ້ ແລະ ຢູເຄຣນ ແມ່ນ​ໂຮມຢູ່​ໃນພວກປະເທດທີ່​ ເສລີພາບດ້ານການຂ່າວ ຕົກຕໍ່າລົງ.
ອົງການ Freedom House ຫລື “ເຄຫາອິດສະລະພາບ” ຊຶ່ງເປັນກຸ່ມຈັດຕັ້ງທີ່ມີສູນກາງຢູ່ໃນສະຫະລັດ ທີ່ຕິດຕາມເບິ່ງສະພາບຄວາມເປັນໄປດ້ານສິດທິມະນຸດຢູ່ໃນທົ່ວໂລກໃນເວລານີ້ ກ່າວວ່າ ຈໍານວນປະຊາຊົນທີ່ສາມາດເຂົ້າຫາເຂົ້າເຖິງສື່ມວນຊົນທີ່ເສລີແລະອິດສະຫລະ ນັ້ນ ໄດ້ຫລຸດລົງໄປສູ່ລະດັບຕໍ່າສຸດ ໃນໄລຍະສິບກວ່າປີຜ່ານມາ ໃນລາຍງານຜົນການສໍາຫລວດປະຈໍາປີທີ່ຫາກໍນໍາອອກເປີດເຜີຍໃໝ່ໆ ອົງການ Freedom House ເວົ້າວ່າ ມີ ຫລາຍປະເທດສໍາຄັນໆທີ່ໄດ້ເຫັນການຕົກຕໍ່າລົງຢ່າງໃຫຍ່ຫລວງ ເມື່ອປີຜ່ານມາ ແລະວ່າໃນ ທຸກ 6 ຄົນໃດ ມີພຽງ 1 ຄົນເທົ່ານັ້ນທີ່ອາໃສຢູ່ໃນພວກປະເທດ ທີ່ຖືກຈັດວ່າມີເສລີພາບ ດ້ານການຂ່າວ ຜູ້ສື່ຂ່າວວີໂອເອ William Ide ມີລາຍງານກ່ຽວກັບເລື້ອງນີ້ ດັ່ງທອງປານ ຈະນໍາມາສະເໜີທ່ານ ໃນດັດຊະນີກ່ຽວກັບເສລີພາບຂອງສື່ມວນຊົນໂລກປະຈໍາປີນີ້ ຢູ່ໃນ 196 ປະເທດແລະອານາເຂດນັ້ນ ອົງການ ຟຣີດົມ ເຮົ້າສ໌ ກ່າວວ່າ ຕົນໄດ້ຈັດໃຫ້ 68 ປະເທດ ເປັນປະເທດມີ ເສລີພາບດ້ານສື່ມວນຊົນ ແລະສ່ວນປະເທດທີ່ເຫລືອໃນ ສອງສ່ວນສາມນັ້ນ ເປັນປະເທດທີ່ມີເສລີພາບເປັນບາງສ່ວນ ຫລືບໍ່ມີເລີຍ ນາງ Karin Karlekar ບັນນາທິການອາວຸໂສຂອງຟຣີ ດົມ ເຮົ້າສ໌ ກ່າວວ່າ ນີ້ເປັນການຈັດອັນດັບແບບເທົ່າໆ ກັນ ແຕ່ຖ້າພິຈາລະນາຢ່າງລະອຽດຫລາຍຂຶ້ນແລ້ວ ຈະ ເຫັນສະພາບການທີ່ແຕກຕ່າງໄປຈາກນີ້ ຊຶ່ງນາງອະທິບາຍວ່າ: ທ່ານນາງ Karlekar ໄດ້ຖະແຫລງກ່ຽວກັບ ເລື້ອງນີ້ຢູ່ທີ່ຫໍພິພິທະພັນຂ່າວຫລື Newseum ຊຶ່ງເປັນຫໍພິພິທະພັນປະວັດສາດການຂຽນຂ່າວ ທີ່ນະຄອນຫລວງວໍຊິງຕັນດີຊີ ໃນກອງປະຊຸມ ບັ້ນນຶ່ງທີ່ຈັດຂຶ້ນ ເພື່ອເປັນຂີດໝາຍວັນເສລີ ພາບດ້ານຂ່າວສານໂລກເມື່ອວັນທີ 3 ພຶດສະ ພາຜ່ານມານີ້ ທ່ານນາງກ່າວຕື່ມວ່າ ຍ້ອນ ຫລັງຄືນໄປເບິ່ງໄລຍະສາມສິບປີຜ່ານມາ ທີ່ ອົງການ Freedom House ໄດ້ຕິດຕາມ ເບິ່ງເສລີພາບຂອງສື່ມວນຊົນໃນທົ່ວໂລກ ກໍເຫັນວ່າໄດ້ມີການປັບປຸງໃຫ້ດີຂຶ້ນຫລາຍ ແຕ່ພ້ອມດຽວກັນນັ້ນ ກໍມີອັນທີ່ທ່ານນາງ ເວົ້າວ່າ ການຕົກຕໍ່າລົງທີ່ໜ້າເປັນຫ່ວງເມື່ອ ບໍ່ດົນຜ່ານມານີ້ ອົງການ Freedom House ກ່າວອີກວ່າ ອີຈິບ ຮອນດູຣັສ ຮັງກາຣີ ເມັກຊິໂກ ເກົາຫລີ ໃຕ້ ໄທ ແລະ ຢູເຄຣນ ແມ່ນໂຮມຢູ່ໃນພວກປະເທດທີ່ໄດ້ມີການຕົກຕໍ່າລົງຢ່າງສໍາຄັນ ການກໍ່ຄວາມຮຸນແຮງຢູ່ໃນປະເທດແມ໊ກຊິໂກນັ້ນ ທີ່ສືບເນື່ອງມາຈາກບັນຫາການຄ້າຢາເສບ ຕິດ ແລະສົງຄາມປາບຢາເສບຕິດທີ່ກໍາລັງດໍາເນີນໄປ ຢູ່ໃນຂະນະນີ້ ແມ່ນໄດ້ນໍາໄປສູ່ການ ເພີ່ມທະວີຂຶ້ນຢ່າງຫລວງຫລາຍໃນການໂຈມຕີຕໍ່ພວກນັກຂ່າວ ພ້ອມກັບໃນລະດັບຂອງການ ກວດກາຕົນເອງ ແລະສິດທິພິເສດໃນການຖືກຍົກເວ້ນຈາກການຖືກລົງໂທດຂອງພວກຕໍາ ຫລວດ ທີ່ກະທໍາຮຸນແຮງຕໍ່ນັກຂ່າວນັ້ນ ທີ່ປະເທດອີຈິບນັ້ນ Freedom House ກ່າວວ່າ ການກວາດ ລ້າງຢ່າງໜັກໜ່ວງ ກ່ອນໜ້າ ການເລືອກຕັ້ງສະພາແຫ່ງຊາດ ເມື່ອເດືອນພະຈິກປີຜ່ານມານັ້ນ ໄດ້ສົ່ງຜົນໃຫ້ລະດັບເສລີພາບ ດ້ານການຂ່າວຂອງປະເທດດັ່ງ ກ່າວ ຕົກລົງໄປຢູ່ລະດັບ ບໍ່ມີ ເສລີພາບເລີຍ ການຖອຍຫລັງ ໃນລະດັບນ້ອຍກ່ວາ ກໍໄດ້ປາ ກົດໃຫ້ເຫັນເຊ່ນກັນຢູ່ໃນອີຣັກ ອິຣ່ານ ຄູເວດ ໂມຣອັກໂກ ແລະເຢເມັນ ທ່ານນາງ Karlekar ກ່າວອີກວ່າ ເຫດການຕ່າງໆໃນພາກຕາເວັນອອກກາງ ແລະອາຟຣິ ກາເໜືອເມື່ອໝໍ່ໆມານີ້ ອາດສາມາດຊ່ວຍຕ່າວປີ້ນທ່າອ່ຽງຂອງໂລກ ແລະນໍາໄປສູ່ການ ເຄຶ່ອນໄຫວໃນທາງບວກຫລາຍຂຶ້ນ ຢູ່ໃນການສໍາຫລວດໃນຄັ້ງຕໍ່ໄປ ທ່ານນາງ Karlekar ກ່າວວ່າ: ລາຍງານຜົນການສໍາຫລວດຍັງໃຫ້ຂໍ້ສັງເກດອີກວ່າ ພວກລັດຖະບານທີ່ກົດຂີ່ປາບປາມປະຊາ ຊົນນັ້ນ ໄດ້ເພິ່ມທະວີຄວາມພະຍາຍາມຂຶ້ນ ເພື່ອຄວບຄຸມພວກພາຫະນະໃໝ່ໆຂອງການສື່ ສານ ເຊັ່ນລະບົບໂທະລະພາບຜ່ານດາວທຽມ ອິນເທີເນັດ ແລະໂທລະສັບມືຖື ເປັນຕົ້ນ ລາຍງານເວົ້າວ່າ ໂທລະພາບຜ່ານດາວທຽມ ໄດ້ປິດກັ້ນຢູ່ໃນອີຈິບແລະອິຣ່ານ ເວບໄຊ້ ເຄືອຂ່າຍສັງຄົມ Facebook ນັ້ນ ກໍຖືກປິດ ລົງຊົ່ວຄາວຢູ່ ໃນປາກີສຖານໃນປີ 2010 ແລະຍັງຄົງອັດຢູ່ ບໍ່ເປີດບໍລິການຢູ່ໃນຈີນ ຊີເຣຍ ແລະຫວຽດນາມ ເມື່ອປີກາຍນີ້ ເກົາຫລີໃຕ້ໄດ້ຖືກຄັດອອກຈາກບັນຊີພວກ ປະເທດທີ່ມີເສລີພາບດ້ານການຂ່າວ ລົງມາ ຢູ່ໃນລະດັບ ມີເສລີພາບເປັນບາງສ່ວນ ຂະນະທີ່ປະເທດໄທຕົກລົງມາຈາກເປັນປະ ເທດທີ່ມີເສລີພາບເປັນບາງສ່ວນຫລືເຄິ່ງໆ ກາງໆ ມາເປັນປະເທດບໍ່ມີເສລີພາບເລີຍ ລຸນຫລັງມີການດໍາເນີນຄວາມພະຍາຍາມ ເພີ່ມຂື້ນໃນທັງສອງປະເທດເພື່ອກວດກາຂ່າວ ທາງອິນເທີເນັດນັ້ນ ທ່ານ Frank LaRue ຜູ້ສໍາຫລວດຂອງອົງການສະຫະປະຊາຊາດວ່າດ້ວຍເສລີພາບໃນ ການສະແດງຄວາມຄິດຄວາມເຫັນ ກ່າວວ່າ ພວກນັກການເມືອງຫລາຍໆຄົນແມ່ນພາກັນ ວິຕົກຮ້ອນຮົນ ເນຶ່ອງຈາກພວກເຂົາເຈົ້າເຊຶ່ອວ່າ ອິນເທີເນັດແມ່ນເປັນໄພຂົ່ມຂູ່ ໃນຖານະ ເປັນລະບົບການສື່ສານທີ່ມີຮູບແບບຫ້າວຫັນ ແລະສ້າງປະຕິກິລິຍາຕໍ່ເນື່ອງ ທ່ານ LaRue ກ່າວວ່າ: Freedom House ກ່າວຕໍ່ໄປວ່າ ການກົດດັນເພີ່ມຕື່ມຕໍ່ວົງການສື່ມວນຊົນຢູ່ໃນປະເທດ ໄທ ທີ່ປະສົບກັບຄວາມວຸ້ນວາຍທາງການເມືອງນັ້ນ ໄດ້ນໍາໄປສູ່ລະດັບທີ່ຕົກຕໍ່າລົງ ທ່ານນາງ Karlekar ກ່າວອີກວ່າ ໂດຍສ່ວນໃຫຍ່ແລ້ວ ລະດັບຂອງເສລີພາບທາງອິນເທີ ເນັດແລະເສລີພາບດ້ານການຂ່າວນັ້ນ ແມ່ນປະມານເທົ່າໆກັນ ຢູ່ໃນທັງພວກປະເທດທີ່ດີ ແລະບໍ່ດີ ທ່ານນາງ Karlekar ກ່າວໃນທີ່ສຸດວ່າ ເຖິງແມ່ນມີການດໍາເນີນຄວາມພະຍາຍາມເພີ່ມຂື້ນ ນັບມື້ ເພື່ອຈໍາກັດຮັດແຄບແລະຈໍາກັດອິດທິພົນຂອງອິນເທີເນັດນັ້ນກໍຕາມ ແຕ່ສື່ທີ່ວ່ານີ້ ກໍຄືອິນເທີເນັດນັ້ນ ກໍມີສ່ວນໃນການເປີດເສລີພາບດ້ານສະຕິປັນຍາ ແລະເປັນແຫລ່ງທີ່ມີ ຄວາມສາມາດບົ່ມຊ້ອນ ທີ່ຈະໃຫ້ຄວາມຫວັງສໍາລັບການປ່ຽນແປງ